《送罗正之年兄出使二浙》
宋代·范钺

紫泥封诏出蓬莱，且指东南倚宪台。千里忽惊霜斧去，百城争望锦衣来。

浙江气象心先到，吴俗奸媮胆欲摧。天姥旧山还好在，应寻乡老一裴徊。

作者简介：范钺，神宗时以宣德郎知太康县（《彭城集》卷一九《宣德郎范钺可知太康县制》），后迁朝请郎（《潏水集》卷三《与范钺朝请书》）。